Saturday Night Live UK

**"Saturday Night Live UK"** (**SNL UK**) on Briti meelelahutus- ja sketšikomöödiasaade. Selle esimene osa oli eetris 21. märtsil 2026 telekanalis Sky1. Saade põhineb samanimelisel Ameerika Ühendriikide versioonil. Igas osas teeb kaasa trupp sketšikoomikuid, muusikaline külaline ja kuulus külalisnäitleja. Saate idee autor ja tegevprodutsent on Lorne Michaels, kes täidab sama rolli ka Ameerika versioonis.

## Näitlejad
Näitlejad tehti teatavaks 4. veebruaril 2026.

* Hammed Animashaun
* Ayoade Bamgboye
* Larry Dean
* Celeste Dring
* George Fouracres
* **[[Ania Magliano]]**
* Annabel Marlow
* Al Nash
* Jack Shep
* Emma Sidi
* **Paddy Young**

**paksus kirjas** on välja toodud "Weekend Update'i" uudisteankrud

## Jaod

## Produktsioon
Sky on edastanud Ameerika "Saturday Night Live'i" Suurbritannias kanalil Sky Comedy alates 2020. aastast. 2021. aasta detsembris olevat Sky hakanud tegelema Briti versiooni arendamisega. "Saturday Night Live'i" loojad olevat olnud Londonis, et arutada Skyga võimalikku kokkulepet ja kaasategevaid sketšikoomikuid. 2025. aasta aprillis kinnitati, et saate tegevprodutsendiks saab Lorne Michaels ning saade jõuab eetrisse Sky Maxis ja NOW’s 2026. aastal. 2025. aasta mais kinnitati, et kokku toodetakse kuus jagu, kuid kui saade osutub populaarseks, siis rohkem. 20. märtsil 2026 enne saate esmaeetrit teatas Sky, et eetrisse läheb kaks jagu rohkem ehk kokku kaheksa osa. Sky on teatanud, et iga jagu valmistatakse ette selle eetrinädala jooksul ning sketše etendatakse otse ja stuudiopubliku ees. Saates on avamonoloog, sketšid, muusikaline etteaste ning Briti versioon satiirilisest uudistesegmendist "Weekend Update". Saadet filmitakse Londonis Television Centre’i stuudios TC1. BBC tagab stuudiod ja tegeleb postproduktsiooniga.

Saadet toodab Broadway Video koos Ühendkuningriigi Universal Television Alternative Studio produktsioonimeeskonnaga. James Longman on saate peaprodutsent, Liz Clare režissöör ning Daran „Jonno” Johnson peastsenarist. Mõned saatetegijad külastasid Ameerika versiooni stuudiot 2025. aasta novembris.

### Näitlejate valimine
Produktsioonimeeskond hakkas näitlejad valima 2025. aasta keskel. Algselt pidi olema 18 stsenaristi, kuid 2026 märtsis teatati, et stsenariste on kokku 20. Sketše kirjutavad Jonno Johnson (peastsenarist), Charlie Skelton ("Weekend Update'i*"* peastsenarist), Celya AB, Omar Badawy, Gráinne Maguire, Laura Claxton, Chris Cantrill, James Farmer, Humphrey Ker, Omodara Olatunji, Joseph Moore, Lorna Rose Treen, Hari Kanth, Louis Waymouth, Keith Akushie, Bella Hull, Ayo Adenekan, Nathan Foad, Al Roberts ja Ellie Fulcher. Muusikajuht on Pauli Lovejoy, kostüümikunstnik Annie Hardinge ning parukate, juuste ja grimmi osakonna juht on Kevin Fortune.

Sarja näitlejate koosseis ja esmaeetri kuupäev kinnitati 4. veebruaril 2026. Mõned näitlejad külastasid originaalstuudiot, kui seal toodeti Ameerika versiooni tuhandendat jagu. Näitlejad ja stsenaristid alustasid tööd veebruari keskpaigas. Märtsi keskpaigas kohtusid näitlejad Ameerika versiooni kõnekaartide operaatori Wally Feresteniga, et valmistuda saate ajal kõnekaartide kasutamiseks. Nädal enne saate esmaeetrit nimetas James Longman „Weekend Update’i” uudisteankruteks Ania Magliano ja Paddy Youngi.

## Märkused

## Viited